CELEX: 62008CO0353
Language: lt
Date: 2009-11-09 00:00:00
Title: 2009 m. lapkričio 9 d. Teisingumo Teismo (septintoji kolegija) nutartis.#A. Menarini Industrie Farmaceutiche Riunite Srl ir kiti prieš Ministero della Salute ir Agenzia italiana del Farmaco (AIFA).#Prašymas priimti prejudicinį sprendimą: Tribunale amministrativo regionale del Lazio - Italija.#Procedūros reglamento 104 straipsnio 3 dalies pirmoji pastraipa - Direktyva 89/105/EEB - Priemonių, reglamentuojančių žmonėms skirtų vaistų kainų nustatymą, skaidrumas - 4 straipsnio 1 dalis - Kainų įšaldymas - Kainų sumažinimas.#Byla C-353/08.

2009 m. lapkričio 9 d. Teisingumo Teismo (septintoji kolegija) nutartis A. Menarini Industrie Farmaceutiche Riunite ir kt. prieš Ministero della Salute ir Agenzia italiana del Farmaco (AIFA)
      (Byla C‑353/08)
      „Procedūros reglamento 104 straipsnio 3 dalies pirma pastraipa – Direktyva 89/105/EEB – Priemonių, reglamentuojančių žmonėms skirtų vaistų kainų nustatymą, skaidrumas – 4 straipsnio 1 dalis – Kainų įšaldymas – Kainų sumažinimas“
      Teisės aktų derinimas – Farmacijos produktai – Direktyva 89/105 – Žmonėms skirti vaistai (Tarybos direktyvos 89/105 1 straipsnio 1 dalis ir 4 straipsnio 1 dalis) (žr. 8 punktą ir rezoliucinės
         dalies 1–4 punktus)
      
      Dalykas
      
         Prašymas priimti prejudicinį sprendimą – 
               Tribunale Amministrativo Regionale del Lazio
                – 1988 m. gruodžio 21 d. Tarybos direktyvos 89/105/EEB dėl priemonių, reglamentuojančių žmonėms skirtų vaistų kainų nustatymą
                  ir šių vaistų įtraukimą į nacionalinių sveikatos draudimo sistemų sritį, skaidrumo (OL L 40, p. 8; 2004 m. specialusis leidimas
                  lietuvių k., 5 sk., 1 t., p. 345) 4 straipsnio 1 ir 2 dalių aiškinimas – Vaistai, kuriems taikomas kainų įšaldymas – Tvarka,
                  kurios reikia laikytis esant galimam kainų sumažinimui.
               
            Rezoliucinė dalis
      
         
                  1.
               
               
                  
               
               
                  	1988 m. gruodžio 21 d. Tarybos direktyvos 89/105/EEB dėl priemonių, reglamentuojančių žmonėms skirtų vaistų kainų nustatymą
                     ir šių vaistų įtraukimą į nacionalinių sveikatos draudimo sistemų sritį, skaidrumo 4 straipsnio 1 dalį reikia aiškinti taip:
                     su sąlyga, kad laikomasi šioje nuostatoje numatytų reikalavimų, kompetentingos valstybės narės valdžios institucijos gali
                     imtis visuotinai taikomų priemonių visų vaistų arba tam tikrų vaistų kategorijų kainoms sumažinti, net jei prieš imantis tokių
                     priemonių šios kainos nebuvo įšaldytos. 
                  
               
            
         
                  2.
               
               
                  
               
               
                  	Direktyvos 89/105 4 straipsnio 1 dalį reikia aiškinti taip: su sąlyga, kad laikomasi šioje nuostatoje numatytų reikalavimų,
                     visų vaistų arba tam tikrų vaistų kategorijų kainas mažinančių priemonių galima imtis keliskart per metus ir kelerius metus.
                     
                  
               
            
         
                  3.
               
               
                  
               
               
                  	Direktyvos 89/105 4 straipsnio 1 dalį reikia aiškinti taip: ja nedraudžiama imtis priemonių, skirtų visų vaistų ar tam tikrų
                     vaistų kategorijų kainoms kontroliuoti, remiantis numatomomis išlaidomis, su sąlyga, kad laikomasi šioje nuostatoje numatytų
                     reikalavimų ir kad išlaidų numatymas grindžiamas objektyviais ir patikrinamais duomenimis.
                  
               
            
         
                  4.
               
               
                  
               
               
                  	Direktyvos 89/105 4 straipsnio 1 dalį reikia aiškinti taip: valstybės narės, laikydamosi šia direktyva siekiamo skaidrumo
                     tikslo ir šioje nuostatoje numatytų reikalavimų, turi nustatyti kriterijus, kurių pagrindu reikia atlikti šioje nuostatoje
                     nurodytų makroekonominių sąlygų patikrinimą, o šie kriterijai gali apimti vien farmacines išlaidas, visas sveikatos priežiūros
                     išlaidas ar netgi kitų rūšių išlaidas.